Taxonomická úroveň

Taxonomická úroveň alebo taxonomická kategória (iné názvy: kategória, hierarchická úroveň, klasifikačná kategória, klasifikačná úroveň, zriedkavo stupeň; ) je abstraktný termín v taxonómii všeobecne označujúci postavenie taxónu v (niektorej) taxonomickej hierarchii, inými slovami úroveň v hierarchickej klasifikácii.

V Medzinárodnom kóde botanickej nomenklatúry sa v slovenskom preklade označuje termínom hierarchická úroveň (). Anglický pojem „ranking“ potom znamená zaradenie určitého taxónu do klasifikačnej (kategoriálnej) úrovne.

O rozdiele pojmov taxón a taxonomická úroveň pozri pod taxón.

Základné taxonomické kategórie 

Poznámky 1 Používané v zoológii, v botanike pravidlami postavené na rovnakú úroveň s oddelením. 2 Preferované v biológii pred kategóriou kmeň, ktorá sa považuje za identickú.

Predpony 
Na presnejšie určenie zaradenia sa používajú najmä predpony. Napríklad predpona nad- (super- v lat.) označuje úroveň "nad" v hierarchii, predpona pod- (sub- v lat.) označuje úroveň "pod". V zoológii predpona infra- označuje úroveň nižšiu ako pod-. 

Napríklad:
 nadtrieda
 trieda
 podtrieda
 infratrieda

Zoznam predpôn, ktoré sa zvyknú používať (v zátvorke po latinsky):
 magn- (magn-)
 nad- (super-)
 supra- (supra-)
 "mid-" (?) [mid- je v angličtine]
 mir- (mir-) 
 grand- (grand-) [niekedy býva grand- pred mir-]
 spolu-/skupina... (con-)
 - (bez predpony)
 giga- (giga-)
 mega- (mega-)
 hyper- (hyper-)
 polo- (semi-)
 polopod- (semisub-)
 pod- (sub-)
 infrapod- (infrasub-)
 inter- (inter-)
 infra- (infra-)
 parv- (parv-)

Koncovky 
Mená taxónov vyšších ako rod sa odvodzujú od typizujúceho taxónu najbližšej hlavnej nižšej úrovne (pre meno podčeľade alebo čeľade z mena rodu, pre meno podradu alebo radu z mena čeľade) oddelením pôvodnej koncovky a pridaním koncovky novej.

Latinské koncovky 
Pre latinské názvy sú tieto koncovky uvedené v nasledujúcej tabuľke. Kým pravidlá botanickej a mykologickej nomenklatúry definujú spôsob tvorby týchto mien až do úrovne oddelení, pravidlá zoologické idú len do úrovne nadčeľade. V nomenklatúre baktérií sú zatiaľ tieto pravidlá stanovené len do úrovne radu.

Poznámky 1 V zoológii je na tejto taxonomickej úrovni kmeň; v botanike je kmeň alebo oddelenie, ale oddeleniu sa dáva prednosť. 2 Nedefinované v Kóde nomenklatúry baktérií, iba navrhované. 3 Len pre vtáky a ryby. 4 Používanie tejto taxonomickej úrovne pre baktérie sa neodoporúča.

Všetky taxonomické kategórie 
Nasleduje zoznam (takmer) všetkých vyskytujúcich sa taxonomických kategórií.

Návod na čítanie:
 Úplný zoznam je uvedený v treťom stĺpci tabuľky (číta sa od hora dole a zľava doprava). Pre prehľadnosť je rozdelený podľa "hlavných" taxonomických kategórií, ktoré sú uvedené v prvom a druhom stĺpci.
 Názvy vyskytujúce sa viackrát v inom význame sú rozlíšené číslami v zátvorke.
 Lomka oddeľuje synonymá.
 Niektoré názvy sú ponechané v angličtine alebo latinčine (v úvodzovkách).
 Na úrovni pod poddruhom sa presné poradie niektorých taxononomických kategórií často líši podľa zdroja.

V mikrobiológii existujú aj tieto poddruhové taxonomické kategórie (zhora nadol):
 séroskupina
 sérotyp
 biotyp
 patotyp

Referencie

Externé odkazy
Tabuľky rôznych systémov vyšších taxonomických úrovní. In: Proposed Rules for the incorporation of nomina of higher-ranked zoological taxa in the International Code of Zoological Nomenclature. 2. The proposed Rules and their rationale. In: ZOOSYSTEMA • 2006 • 28 (1)© Publications Scientifiques du Muséum national d’Histoire naturelle, Paris. pp. 165 et seqq. (najmä tabuľky na strane 212 a nasl.)
Taxonomické kategorie (zoologického a botanického) systému

Taxonómia